നിര്മാണ മേഖലയെ രക്ഷിക്കാന് പാക്കേജ് ആവശ്യം: മന്ത്രി റോഷി കട്ടപ്പന: കോവിഡാനന്തര പ്രതിസന്ധിയില്നിന്നു രാജ്യത്തെ നിര്മാണ മേഖലയെ രക്ഷിക്കാന് പ്രത്യേക പാക്കേജ് ആവശ്യമാണെന്ന് മന്ത്രി റോഷി അഗസ്റ്റിന്. ബില്ഡേഴ്സ് അസോസിയേഷന് ഓഫ് ഇന്ത്യ കേരള ഘടകം ഭാരവാഹികളുടെ സ്ഥാനാരോഹണച്ചടങ്ങ് കുട്ടിക്കാനത്ത് ഉദ്ഘാടനം ചെയ്യുകയായിരുന്നു അദ്ദേഹം. കോവിഡ് പശ്ചാത്തലത്തില് നിര്മാണ മേഖല നേരിടുന്ന സ്തംഭനം രാജ്യത്തെ പ്രധാന തൊഴില് മേഖലയെയാണ് നിശ്ചലമാക്കിയിരിക്കുന്നതെന്നും നാടിന്റെ പുരോഗതിയുടെ സമസ്ത മേഖലയിലും ഇത് മരവിപ്പിക്കുണ്ടാക്കുമെന്നും സമ്മേളനത്തില് ഇടുക്കി സെന്റര് ഉദ്ഘാടനം ചെയ്ത് എം.എം. മണി എം.എല്.എ പറഞ്ഞു. സംസ്ഥാന ചെയര്മാന് പി. ഹരികുമാര് അധ്യക്ഷത വഹിച്ചു. വാഴൂര് സോമന് എം.എല്.എ മുഖ്യാതിഥിയായിരുന്നു. ചടങ്ങില് സംസ്ഥാന ചെയര്മാനായി നജീബ് മണ്ണേല് സ്ഥാനമേറ്റു. കെ. ജ്യോതികുമാര്, രാജീവ് വാര്യര്, സജില് സതീക്ക്, ജിക്കു ഹസന് എന്നിവര് സംസാരിച്ചു. ഇടുക്കി സെന്റര് ചെയര്മാനായി കെ.വി. സോമന്, സെക്രട്ടറിയായി റസില് പി. രാജന് എന്നിവരെ തെരഞ്ഞെടുത്തു. കൊല്ലം സെന്റര് ചെയര്മാനായി സജില് സതിക്ക്, സെക്രട്ടറി ഡോ. ലാമന്റോ ടി. സോമര്വെല്, ജിക്കു ഹസന് മുഹമ്മദ് ട്രഷറര് എന്നിവര് സ്ഥാനമേറ്റു.